Doložka prednosti
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo práce, sociálnych vecí a rodiny Slovenskej republiky

2.	Názov zmluvy: Návrh na ratifikáciu Európskej sociálnej charty (revidovanej) Rady Európy z roku 1996 Slovenskou republikou

3.	Účel a predmet zmluvy a jeho úprava v právnom poriadku Slovenskej republiky:
Účelom charty je upraviť sociálne práva a pracovné práva a z nich vyplývajúce právne vzťahy najmä v týchto oblastiach: zamestnávanie je upravené v zákone č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, pracovnoprávne vzťahy sú upravené v zákone č. 311/2001 Z. z. Zákonník práce v znení neskorších predpisov, bezpečnosť a ochrana zdravia pri práci je upravená v zákone č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, kolektívne vyjednávanie je upravené v zákone č. 2/1991 Zb. o kolektívnom vyjednávaní v znení neskorších predpisov, združovanie občanov v zákone č. 83/1990 Zb. o združovaní občanov v znení neskorších predpisov, zdravotné poistenie je upravené v zákone č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, rovnaké zaobchádzanie je upravené v zákone č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov, výchova a vzdelávanie v zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Práva dieťaťa sú upravené v zákone č. 305/2005  Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, v zákone č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov, životné minimum v zákone č. 601/2003 Z. z. o životnom minime a o zmene a doplnení niektorých zákonov v znení neskorších predpisov, prídavky na deti v zákone č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov, zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov, zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov, zákon č. 280/2002 Z. z. o rodičovskom príspevku v znení neskorších predpisov, zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov. Sociálne zabezpečenie je upravené v zákone č. 461/2003 o sociálnom poistení v znení neskorších predpisov, v zákone č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisoví, v zákone č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a v zákone č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov, sociálne služby sú upravené v zákone č. 195/1998 Z. z. o sociálnej pomoci v znení neskorších predpisov, štátna služba je upravená v zákone č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a verejná služba je upravená v zákone č. 552/2003 Z. z. o výkone práce vo verejnom záujme v znení neskorších predpisov.

4.	Priama úprava práv alebo povinností fyzických osôb alebo právnických osôb:
Články 1 až 31 charty zakladajú priamo práva alebo povinnosti fyzických osôb alebo právnických osôb.

5.	Úprava predmetu medzinárodnej zmluvy v práve ES/EÚ:
Zmluva o založení Európskeho spoločenstva, úplná zhoda.

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
Charta je medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, ako aj medzinárodná zmluva o ľudských právach a základných slobodách, pred ratifikáciou sa vyžaduje súhlas Národnej rady Slovenskej republiky.

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
Medzinárodná zmluva o ľudských právach a základných slobodách a medzinárodná zmluva, ktorá priamo zakladá práva alebo povinnosti fyzických osôb alebo právnických osôb.

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok: 
Ustanovenia charty sa v podmienkach Slovenskej republiky vykonávajú najmä právnymi predpismi uvedenými v bode 3 tejto doložky. Nie je potrebné zmeniť, zrušiť právne predpisy platné v Slovenskej republike, prostredníctvom ktorých sa vykonávajú jednotlivé ustanovenia charty, ku ktorým Slovenská republika vyhlásením prijala záväzky v súlade s aplikáciou článku A odseku 1 písm. b) a písm. c), článku A odseku 2 a článku B charty.